קבוצת האפידוט

__NOTOC__
קוורץ ואפידוט, פקיסטן
קבוצת האפידוט היא קבוצה של מינרלים סורוסיליקטיים קשורים, הדומים במבנה הפנימי ובכימיה שלהם. הקבוצה קרויה על שם המינרל אפידוט, המינרל הנפוץ ביותר, והראשון מקבוצה זו שזוהה.

נוסחת המבנה הכימי הכללית של המינרלים בקבוצת האפידוט היא (x<sub>2</sub>y<sub>3</sub>(SiO<sub>4</sub>)<sub>3</sub>(OH, F. כאשר היון x יכול להיות סידן, צריום, עופרת, סטרונציום, או איטריום, והיון y יכול להיות אלומיניום, ברזל, ונדיום, מגנזיום ו/או מנגן. במקרים אחדים מחליף חמצן את יוני ההידרוקסיל בארבעונים של הסיליקט ואז הנוסחה הכללית מקבלת את הצורה x<sub>2</sub>y<sub>3</sub>Si<sub>3</sub>O<sub>11</sub>(OH,F)<sub>2</sub>. למרות שכמות הארבעונים של SiO<sub>4</sub> זהה לכמות קבוצות ה-Si<sub>2</sub>O<sub>7</sub> במינרלים שבקבוצת האפידוט, המינרלים מסווגים בקבוצת הסורוסיליקטים ולא הנזוסיליקטים בשל המבנה המורכב יותר של ה-Si<sub>2</sub>O<sub>7</sub>.

המבנה של המינרלים בקבוצה הוא שרשרות של תמניונים המחוברים בקצוות לאורך ציר ה-y. השרשרות הן משני סוגים. סוג אחד מכיל תמניונים הבנויים מארבעונים של סיליקט (M1) המחוברים באמצעות אטום חמצן לאטום אלומיניום, והסוג השני מכיל תמניונים מהסוגים M1 ו-M3 המחוברים בקצוות מתחלפים לאורכם. התמניונים מהסוג M3 מכילים את עיקר קטיוני ה-Fe<sup>++3</sup> והמגנזיום. השרשרות של התמניונים מחוברות בכיוון ציר ה-z באמצעות ארבעון אחד של SiO<sub>4</sub> וקבוצה כפולה של Si<sub>2</sub>O<sub>7</sub>. החללים הגדולים יחסית שבסורג זה מתמלאים על ידי קטיונים גדולים, בדרך כלל סידן.

לרוב המינרלים בקבוצת האפידוט יש סימטריה מונוקלינית, אבל יש חברים בקבוצה המתגבשים בסימטריה אורתורומבית (זואיסיט) או מונוקלינית (קלינוזואיסיט).

סביבת ההיווצרות של מינרלים מקבוצת האפידוט מגוונת. למרות שהמינרלים מקבוצה זו נוצרים בדרך כלל כתוצאה מהתמרה אזורית הם נוצרים גם בהתמרה הידרותרמית כמו גם בהתגבשות של סלעי יסוד חומציים.

מכל החברים בקבוצה רק האפידוט מצוי בשפע. טנזניט (סוג של זואיסיט) הוא סוג של אבן חן יקרה ומבוקשת בגוון כחול. גם את הזואיסיט שיש לו גם גוון ירקרק מקובל לשבץ יחד עם אודם או להשתמש בו כאבן לקישוט. מינרלים נוספים מקובלים שניתן למצוא באוספים הם הקלינוזואיסיט, הפיימונטיט והאלניט.

==המינרלים בקבוצת האפידוט==
*אלניט – (Ca(Ce,La,Y,Ca)Al<sub>2</sub>(Fe<sup>2+</sup>,Fe<sup>3+</sup>)(SiO<sub>4</sub>)(Si<sub>2</sub>O<sub>7</sub>)O(OH. האגודה הבינלאומית למינרלוגיה מכירה בשלושה סוגים של אלניט, אלניט-Ce, אלניט-Y ואלניט-La, תלוי איזה עפרה נדירה דומיננטית בהרכב.
*אנדרוזיט (La) - (Mn,Ca)(La,Ce,Ca,Nd)AlMn+++Mn++(SiO<sub>4</sub>)(Si<sub>2</sub>O<sub>7</sub>)O(OH)
*אפידוט - (Ca<sub>2</sub>(Al, Fe)<sub>3</sub>(SiO<sub>4</sub>)<sub>3</sub>(OH
*דולאסאיט (Ce) – CaCeMg<sub>2</sub>AlSi<sub>3</sub>O<sub>11</sub>(OH,F)<sub>2</sub>
*דיססקיסיט – נוסחת ה"דיססקסיט (Ce)" היא (Ca(Ce,REE)(Mg,Fe++)(Al,Fe+++)<sub>2</sub>Si<sub>3</sub>O<sub>12</sub>(OH, ונוסחת הדיססקיסיט (La) היא (Ca,Fe,Th)(REE,Ca)(Al,Cr,Ti)<sub>2</sub>(Mg,Fe,Al)Si<sub>3</sub>O<sub>12</sub>(OH,F)

*הנקוקיט - (Ca,Pb,Sr)<sub>2</sub>(Al,Fe+++)<sub>3</sub>(SiO<sub>4</sub>)(Si<sub>2</sub>O<sub>7</sub>)O(OH)
*זואיסיט - (Ca<sub>2</sub>Al<sub>3</sub>(SiO<sub>4</sub>)(Si<sub>2</sub>O<sub>7</sub>)O(OH)

*כריסטוביט (Ce) - (Ca,REE)(Ce,REE)(Mg,Fe,Cr,Ti,V,Al)Mn++Al(SiO<sub>4</sub>)(Si<sub>2</sub>O<sub>7</sub>)(OH)(F,O)
*מוקיניט – (Ca<sub>2</sub>Al<sub>2</sub>V+++(SiO<sub>4</sub>)<sub>3</sub>(OH
*פיימונטיט – (Ca<sub>2</sub>(Al,Mn,Fe)<sub>3</sub>(SiO<sub>4</sub>)<sub>3</sub>(OH
*סטרונציופיימונטיט או פיימונטיט (Sr) - (Ca,Mn++)(Sr,Ca)Mn+++(Al,Mn+++,Fe+++)<sub>2</sub> (SiO<sub>4</sub>)(Si<sub>2</sub>O<sub>7</sub>)O(OH)
*קלינוזואיסיט – (Ca<sub>2</sub>Al<sub>3</sub>(SiO<sub>4</sub>)<sub>3</sub>(OH

==לקריאה נוספת==
<div style="direction: ltr;">
* T. Armbruster, P. Bonazzi, M. Akasaka, V. Bermanec, C. Chopin, R. Gieré, S. Heuss-Assbichler, A. Liebscher, S. Menchetti, Y. Pan und M. Pasero: Recommended nomenclature of epidote-group minerals. European Journal of Mineralogy 18 (2006), Pages 551-567.
</div>

==קישורים חיצוניים==

* [http://books.google.co.il/books?id=XT3cj5U2WEIC&pg=PA2&lpg=PA2&dq=epidote+group&source=bl&ots=m6GejobCtP&sig=iS4cooifE5Xvv4FRmGXhtM7jJPk&hl=iw&ei=2jZgSrKyBYr1_AbRmozKDg&sa=X&oi=book_result&ct=result&resnum=7 Deer, W. A., Howie, R. A., and Zussman, J., 1985, Rock-forming minerals: Volume 1B, Second Edition, Disilicates and ring silicates.] הקישור מצביע אל העמודים הרלוונטיים לקבוצת האפידוט בספר באמצעות Google Books.
* [http://www.galleries.com/minerals/silicate/epidote.htm קבוצת האפידוט באתר Mineral Galleries]
* [http://www.mindat.org/min-6662.html קבוצת האפידוט באתר Mindat]

==הערות שוליים==

*
קטגוריה:ערכים שבהם תבנית בריטניקה אינה מתאימה
אפידוט